పూర్ణమాసీ జాని

తాడిసారు బాయి అని కూడా పిలువబడే పూర్ణమాసీ జాని (జననం 1944) ఒడిశా చెందిన కవయిత్రి, సామాజిక కార్యకర్త. ఆమె కుయి, ఒడియా, సంస్కృత భాషలలో 50,000 కి పైగా భక్తి పాటలను స్వరపరిచింది. 2021లో, ఆమెకు భారత ప్రభుత్వం పద్మశ్రీ ప్రదానం చేసింది. కుయి భాషలో తాడి అంటే కొండ, సారు అంటే పైన, బాయి అంటే సాధిక. తాడిసారు బాయి అంటే కొండమీది సాధకురాలని అర్ధం. పూర్ణమాసీ తన ఆధ్యాత్మిక శక్తితో స్ఫూర్తి పొంది లక్షకు పైగా భక్తిపాటలను వెలువరించింది. 

 వ్యక్తిగత జీవితం 
జానీ 1944లో కంధమల్ జిల్లాలోని ఖజురీపాడ బ్లాక్ పరిధిలోని చారిపాడ గ్రామంలో జన్మించింది. ఈమె తండ్రి పేరు నీల్‌కంఠ్ జానీ, తల్లి రాణీమాత. ఈమె అసలు చదువుకోలేదు. చిన్నవయసులోనే ఈమెకు చారిపాద గ్రామానికి చెందిన ఆరాధనా జానీతో వివాహమైంది. ఈమె ఆరుగురు పిల్లలు పుట్టారు. కానీ ఎవరూ జీవించలేదు. ఈ సంతాన శోకంతో భార్యాభర్తలిద్దరూ ఆధ్యాత్మికతవైపు దృష్టి సారించారు. 1969లో ఒక ముని ఈమెను తాడిసర్ అనే కొండకు తీసుకొని వెళ్ళి ఈమెకు సిద్ధి ఇచ్చాడు. ఆ తర్వాత నుండి పుర్ణిమాసి తాడిసర్ కొండల్లోనే ఉంటూ, తపస్సు చేస్తున్నది.

పాటలు
పూర్ణమాసీ పూర్తిగా నిరక్షరాస్యురాలు. అమెకు ఒడియా భాషకూడా సరిగా రాదు. అయితే ఈమె ధ్యానం చేస్తూ పాటలు పాడుతుంది. ఇప్పటి వరకు ఒక లక్షకు పైగా ఆధ్యాత్మిక పాటలను ఈమె పాడింది. అయితే ఆశ్చర్యకరమైన విషయమేమంటే, ఈమె ఒకసారి పాడిన పాటను మళ్లీ తిరిగి పాడదు. ఇదంతా మొదటి నుండి ఎవరూ రికార్డు చేయలేదు. కానీ 1999 నుండి రికార్డు చేయటం ప్రారంభించారు. ఇప్పటి దాకా రికార్డైన పాటలు ఐదు వేలకు పైగా ఉన్నాయి. డా. సురేంద్రనాథ్ మొహంతీ ఈమె జీవితచరిత్ర, త్తత్వంపై రెండు పుస్తకాలను వ్రాశాడు. సాహితీవేత్త నృసింగానంద మహాపాత్ర కూడా ఈమె జీవితచరిత్ర వ్రాశాడు. ప్రేమానంద మహాపాత్ర ఈమె పాటల సంకలనాన్ని ప్రచురించాడు. దుర్యోధన్ ప్రధాన్ యొక్క పాటల సంకలనం ఇప్పుడు ప్రతి స్థాయిలో ఉన్నది. రేవెన్‌షా విశ్వవిద్యాలయం యొక్క కొందరు విద్యార్ధులు ఈమెపై డాక్టరేటు పరిశోధన కూడా చేశారు.

 పురస్కారాలు 

 కవిత్వానికి ఒడిశా సాహిత్య అకాడమీ అవార్డు 2006లో 
 2008లో దక్షిణ ఒడిశా సాహిత్య పురస్కారం 
 2021లో పద్మశ్రీ 

 మూలాలు 

వర్గం:జీవిస్తున్న ప్రజలు
వర్గం:1944 జననాలు
వర్గం:భారతీయ సామాజిక కార్యకర్తలు
వర్గం:ఒడిశా వ్యక్తులు
వర్గం:పద్మశ్రీ పురస్కారం పొందిన ఒడిశా మహిళలు